Rupia

A rupia (en hindi e urdú: रुपया, transl. rupayā, do sánscrito rúpya, rūpyakam, "moeda de prata") é o nome común das moedas oficiais da India, Paquistán, Sri Lanka, o Nepal, Mauricio, Seychelles, Indonesia e as Maldivas.

Divídese en cen unidades, denominadas centavos nas illas Seychelles, Mauricio e Sri Lanka; paise (singular: paisa) na India, Paquistán e o Nepal; sen en Indonesia; laaris nas Maldivas. O símbolo xenérico é ₨ ou Rs, con variacións nacionais. Para diferenciar das demais rupias, a india introduciu o símbolo ligazón=|alt=INR|10x10pxen 2011.Rupia, a moeda indiana, ganha novo símbolo. O Globo, 16 de julho de 2010.

A rupia tamén foi usada pola Nintendo como moeda en forma de xemas na serie de xogos: The Legend of Zelda

 Etimoloxía 
A orixe da palabra "rupia" é o termo sánscrito rūp ou rūpā ("prata"), da cal deriva rúpya ("prata amoedada") e rūpyakam (devanágari: रूप्यकम्), "moeda de prata". O seu primeiro rexistro en portugués é de 1608.

 Historia 
A variante Rūpaya foi usada para a moeda creada no século XVI por Sher Shah Suri, un afgán que reinou por un breve período (1540 a 1545) en Delhi. A Rūpaya orixinal era unha moeda de prata cuxo peso correspondía a 178 grans ou 11,5344 gramos. A moeda circulou dende entón, até mesmo durante o período da India Británica, con 11,66 gramos e 91,7% de contido de prata por peso (isto é, prata no valor de cerca de US$ 4 en prezos actuais). Ó final do século XIX, a taxa de cambio usual era de 1 rupia para 1 xilin e 4 peniques británicos, ou 1/15 da libra esterlina.

O uso da prata como padrón tivo consecuencias serias no século XIX, cando as maiores economías do mundo adoptaban o padrón ouro. O descubrimento de grandes cantidades de prata nos Estados Unidos e en colonias europeas resultou no declive do valor da prata en relación ó ouro. Por este motivo, a moeda-padrón da India perdeu valor en relación ó resto do mundo.

 Notas 

Categoría:Moedas de Asia